Διαχρονική μελέτη του θεσμικού πλαισίου και της δομής της πρωτοβάθμιας φροντίδας υγείας στην Ελλάδα (1980-2008):
Creators: name: Γιανασμίδης, Αθανάσιος Νικολάου
Publisher: name: Aristotle University of Thessaloniki
Year: 2010
Subjects: Πρωτοβάθμια φροντίδα υγείας
Πολιτική υγείας
Μεταρρυθμίσεις συστημάτων υγείας
Primary health care
Health policy
Health policy reform

description: Σκοπός: Σκοπός της παρούσας εργασίας είναι η μελέτη του μεταρρυθμιστικού πλαισίου της Πρωτοβάθμιας Φροντίδας Υγείας (Π.Φ.Υ.) στην Ελλάδα κατά τη χρονική περίοδο 1980 – 2008, όπως αυτό μερικώς αποτυπώνεται στο νομοθετικό πλαίσιο οργάνωσης και χρηματοδότησης της Π.Φ.Υ. στη χώρα κατά την ίδια χρονική περίοδο. Μέθοδος και Υλικό: Στο γενικό μέρος της εργασίας επιχειρείται μία σχολιασμένη βιβλιογραφική ανασκόπηση σχετικά με τη διεθνή εμπειρία μεταρρύθμισης, οργάνωσης και χρηματοδότησης της Π.Φ.Υ. σε δύο αντιπροσωπευτικές χώρες της Ευρωπαϊκής Ένωσης (Μ. Βρετανία, Σουηδία), ενώ στο ειδικό μέρος της μελέτης καταγράφεται και μελετάται το σύνολο της νομοθεσίας που αφορά στην οργάνωση της Π.Φ.Υ. στη χώρας μας για τη χρονική περίοδο 1980 – 2008 και οι επιπτώσεις αυτού του νομοθετικού πλαισίου στην οργάνωση και λειτουργία των πρωτοβάθμιων υγειονομικών υποδομών κατά το ίδιο χρονικό διάστημα. Το υλικό της μελέτης αποτελείται: (1) από το σύνολο των νομοθετημάτων (νόμοι, προεδρικά διατάγματα) που αφορούν στην Π.Φ.Υ. στη χώρα. Τη λίστα με τους σχετικούς νόμους μας παραχώρησε η Διεύθυνση Πρωτοβάθμιας Φροντίδας Υγείας-Τμήμα Α΄ του Υπουργείου Υγείας &amp; Κοινωνικής Αλληλεγγύης, (2) από την Έκθεση της Επιτροπής Ξένων Εμπειρογνωμόνων του 1994 (Abel Smith B, et al.), (3) από το σχέδιο μεταρρύθμισης του 2000 «Υγεία για τον Πολίτη», (4) από το σχέδιο νόμου του 2008 για την «Οργάνωση και λειτουργία της Πρωτοβάθμιας Φροντίδας Υγείας», (5) από το Ν.3852/2010 «Νέα αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» και (6) από το Ν.3868/2010 «Αναβάθμιση του Εθνικού Συστήματος Υγείας &amp; λοιπές διατάξεις αρμοδιότητας του Υπουργείου Υγείας και Κοινωνικής Αλληλεγγύης». Αποτελέσματα: Από την παρούσα εργασία προκύπτει ότι από το 1980 έως σήμερα από τις πολλαπλές, αλληλοεπικαλυπτόμενες και ενίοτε αλληλοσυγκρουόμενες νομοθετικές προβλέψεις σχετικά με τον οικογενειακό γιατρό, τον ενιαίο φορέα υγείας, τη διοικητική υπαγωγή των κέντρων υγείας, την απονομή ειδικότητας της γενικής ιατρικής σε ανειδίκευτους έμμισθους ιατρούς και το διορισμό γενικών ιατρών κατά προτεραιότητα στο Ε.Σ.Υ., ουδέποτε υλοποιήθηκαν οι δύο πρώτες, όπως και η αυτονομία στη διοίκηση των κέντρων υγείας. Συμπέρασμα: Οι φιλόδοξες μεταρρυθμίσεις των διάφορων κυβερνήσεων δεν κατέληξαν στο επιθυμητό αποτέλεσμα. Η Π.Φ.Υ. στην Ελλάδα, σε αντίθεση με χώρες με ανάλογη εμπειρία εθνικών συστημάτων υγείας (Βρετανία, Σουηδία), παραμένει κατακερματισμένη και αδύναμη να ικανοποιήσει αποτελεσματικά τις υγειονομικές ανάγκες του πληθυσμού.
description: Aim: To study the reforms in Greek Primary Health Care (PHC) System from 1980 until 2008, as these are reflected on the legislative framework concerning the organization and financing of the PHC services during the same period. Μethod and Material: In the introduction of our analysis, a literature review of primary care reforms in two European countries (G. Britain and Sweden), takes place. While, in the main section of our study, the legislative framework of the Greek Primary Health Care System from 1980 to 2008, is selected and analyzed. The material of our study consists of: (1) all laws concerning PHC in Greece, enacted from 1980 to 2008 (2) the «Report On The Greek Health Services» (Abel Smith B, et al. 1994), (3) the Bill of 2000 «Citizen’s Health», (4) the Bill of 2008 «Organization and Operation of Primary Health Care», (5) the Law 3852/2010 «New architecture of the Local Government and of the Subsidiarity– Kalikratis Programme and (6) Law 3868/2010 «Enhancement of National Health System and other provisions of Ministry of Health and Solidarity jurisdiction». Results: Over the last 30 years, the provisions of the laws concerning the enactment of family doctor, the integration of PHC services and the autonomization of Public Health Centers were never implemented. Conclusion: The ambitious reforms of PHC couldn’t reach the desirable result. The Greek PHC system, contrary to British and Swedish experience, remains fragmented and unable to meet population’s health needs.